উদারনীতিকেরা আছেন। তাঁরা ভদ্রলোক, সংস্কার অবশ্যই চান, কিন্তু মৌলিক পরিবর্তন চান না। তাঁরা আপোসপন্থী, এবং মধ্যস্থতাকারী। মধ্যস্থতা করে ব্যক্তিমালিকানাকে রক্ষা করতে চান। কিন্তু বিশ্ব আজ আর মধ্যপন্থার জায়গাতে নেই, চরমপন্থী হয়ে গেছে। ভাগ হয়ে গেছে সে প্রতিক্রিয়াশীলে ও প্রগতিশীলে। রক্ষণশীলরাও প্রতিক্রিয়াশীলদের দলে পড়ে। সমন্বয় ও সংরক্ষণ মোটেই এক জিনিস নয়, দুয়ের ভেতর বিস্তর পার্থক্য। উদারনীতিকেরা সমন্বয়ের কথা বলেন, কিন্তু আসলে যা চান সেটা হলো সংরক্ষণ।